Ida-Läti madalik
Ida-Läti madalik (läti keeles Austrumlatvijas zemiene) on madalik Ida-Lätis. Läänes külgneb madalik Alūksne kõrgustikuga ja Vidzeme kõrgustikuga, idas Velikaja madalikuga ja Latgale kõrgustikuga. Madaliku pikkus on 160–170 km ja laius 56–70 km. Madaliku pindala on 10 818 km². Loodusgeograafiliselt eristatakse madaliku aladel selliseid maastikurajoone nagu Meirāni tasandik, Lubānsi tasandik, Jersika tasandik, Arona kuplitega tasandik, Adzele kerkeala ja Aknīste nõlvak. Madaliku kõrgeim koht on Vadzole mägi (läti keeles Vadzoles kalns) (175 m üle merepinna).